Differentia inter pedophilia e pederastia

Benque frequentemente confundite como synonymos, specialmente per le medios de communication, le terminos pedophilia e pederastia ha significatos differente. Le non-distinction inter ambe terminos, ultra implicar un incorrection semantic, pote characterisar delictos contra le honor se applicate super personas concrete in alcun casos.

 Etymologia 
Etymologicamente, le termino pedophilia es formate per le vocabulos grec παις-παιδος, 'infante-puero', e φιλία, 'amicitate' o 'amor'.Liddell, Henry G.; Scott, Robert. Intermediate Greek-English Lexicon (in anglese), 1959. . Su significato etymologic es, dunque, 'amicitate/amor al infantes'. Totevia, secundo su uso actual, le parola non procede directemente del greco, ma illo era introducite in le vocabulario medic per le psychiatro viennese Richard von Krafft-Ebing a traverso su obra Psychopathia Sexualis, publicate in 1886, pro definir le attraction sexual primari verso individuos impubere o de pubertate hastive.Krafft-Ebing, Richard. Psychopathia Sexualis, 1886.  

De su parte, le termino pederastia es formate per le vocabulos  παῖς, infante, e ἐραστής, amante. Illo deriva directemente del greco e ha un signification plus erotic. In le origine illo designava un institution moral e educative del Grecia antique, construite super le relation particular inter un homine matur e un garson juvene, e illo non habeva le signification actual de abuso sexual.

 Usos specific 
Le definition del terminos pedophilia e pederastia pote variar secundo le pais, le idioma e le criterio applicate.Ames, Ashley; Houston, David. Legal, social, and biological definitions of pedophilia (in anglese). Archives of Sexual Behavior. Indiana: Universitate de Indiana, Vol. IV, nro 19 (1990), pp. 333-342.

 Definition medical 
Le definition medical official es illo del Classification International de Infirmitates del Organisation Mundial del Salute,Classification International de Infirmitates, CII-10, version 2010 - Vide codice F65.4 (in anglese). assi como illo del diverse associationes psychiatric, specialmente le Association American de Psychiatria.DSM-IV-TR: Paedophilia, codice 302.2 (in anglese). Iste organisationes defini le pedophilia como un attraction sexual primari de adultos verso infantes prepubescente o de pubertate hastive e lo considera como un disturbantia mental (paraphilia) e del conducta.

 Usos juridic 
Desde un puncto de vista juridic, mesmo se non utilisate explicitemente le terminos pedophilia e pederastia, on considera pederastia qualcunque typo de relation sexual de adultos o adolescentes super le etate de consentimento sexual (variabile inter paises) con individuos sub illo. Le presumption juridic de violentia es absolute (juris et de jure) in iste casos. Le pedophilia in se, technicamente considerate como un preferentia sexual, non es typificate como delicto in necun pais.

 Activismo pedophile
Activistas pedophile defini le pedophilia como un preferentia sexual al infantes o adolescente basate super le amor elective pro istes e comparabile con qualcunque orientation sexual.Standing Committee on Justice and Human Rights (in anglese) 40-e parlamento, 3-e session, 14-2-2011. Illes affirma que le minores pote desirar e consentir relationes sexual con adultos e face un distinction exhaustive inter relationes consensual e abusive.Smith, Bonnie. The Oxford Encyclopedia of Women in World History (in anglese), Vol. I. Oxford: Oxford University Press, 2008, p. 602. . A fin de evitar le stigmatisation associate a terminos como pedophilo e pederasta, alcun activistas promove le utilisation de alteres como boylover e girllover (traducibile respectivemente como "amante del pueros" e "amante del pueras"), e le generic childlover.De Young, Mary. "The indignant page: techniques of neutralization in the publications of pedophile organizations" (in anglese). Child Abuse & Neglect, Vol. IV, nro 12 (1988), pp. 583-591.Geraci, J. "Interview: Gilbert Herdt" (in anglese). Paidika: The Journal of Paedophilia, Vol. III, nro 2, 1994, pp. 2-17. On tamben  utilisa nomines como pedosexualitate e ephebosexualitate.Rencken, Robert; Grubb, Jeff. Brief and Extended Interventions in Sexual Abuse (in anglese), 2-e ed. Alexandria: American Counseling Association, 2000.

 Delictos relationate
A causa del classification del pedophilia como infirmitate mental e al carga fortemente pejorative associate a iste parola, e a causa del consideration del pederastia como delicto, le facto que alcuno se refere a un persona non-pedophile como pedophile o non-pederasta como pederasta characterisa le practica de diverse delictos contra le honor, specialmente in le caso de relationes amorose consensual e permittite per lege, tal como illos inter adultos e adolescentes super le etate de consentimento. 

Dunque on debe notar in omne casos que benque pederastas tamben son frequentemente pedophile, pedophilos non son sempre pederastas. Le mesme distinction debe esser applicate super personas implicate in delictos relationate frequentemente (non sempre) con le pedophilia, ma non necessarimente con le pederastia, como le possession de pornographia infantil, nam le imputatos pote esser pedophile ma illes non son sempre pederastas.«pedófilo» y «pederasta» no son equivalentes  (in espaniol). Fundéu.

 Referentias 

Categoria:Delictos
Categoria:Derecto penal
Categoria:Pedophilia